(2)

leasaítear Airteagal 11 mar a leanas: (a) cuirtear an méid seo a leanas in ionad phointe (10): “(10) sna hiascaigh mheasctha ghrinnill ag soithí a úsáideann tráil ghrinnill nó saighní (OTB, OTT, SDN, SSC) ag a bhfuil mogallmhéid 70-99 mm (TR2) in uiscí an Aontais i ranna 4a agus 4b ICES: cainníocht faoitíní faoi bhun na híosmhéide tagartha caomhnaithe, íosmhéid nach mó ná 4 % de na gabhálacha bliantúla iomlána faoitíní;”; (b) cuirtear an méid seo a leanas in ionad phointe (12): “(12) in iascaigh pheiligeacha arna ndéanamh ag trálaeir pheiligeacha suas le 25 mhéadar ar fad san iomlán, ina n-úsáidtear tráil mheánuisce (OTM/PTM), agus atá dírithe ar iascaireacht ronnach, bolmán agus scadán i ranna 4b agus 4c ICES ó dheas ó 54 chéim ó thuaidh; comhchainníocht ronnach, bolmán, scadán agus faoitíní nach rachaidh thar 1 % de na gabhálacha bliantúla iomlána ronnach, bolmán, scadán agus faoitíní;”; (c) cuirtear an méid seo a leanas in ionad phointe (13): “(13) san iascach grinnill measctha le tráil (OTB, OTM, OTT, PTB, PTM, SDN, SPR, SSC, TB, TBN) ag a bhfuil mogallmhéideanna os cionn 80 mm acu i roinn 3a ICES agus i bhfolimistéar 4 ICES agus san iascach le haghaidh séaclaí Artacha a dhéantar trí threalaimh a úsáid ag a bhfuil greille shórtála a bhfuil spás 19 mm ar a mhéad idir a barraí nó gaireas roghnaíochta coibhéiseach agus gléas coinneála éisc a bhfuil mogallmhéideanna os cionn 35 mm aige i roinn 3a ICES agus 32 mm i bhfolimistéar 4 ICES: comhchainníocht salán, corr ghainimh, trosc Ioruach agus faoitíní gorma, nach rachaidh thar 1 % de na gabhálacha bliantúla a dhéantar in iascach grinnill measctha agus san iascach le haghaidh séaclaí Artacha;”; (d) cuirtear an méid seo a leanas in ionad phointe (14): “(14) san iascach grinnill le haghaidh colmóirí ag soithí a úsáideann spiléir (LLS) i bhfolimistéar 4 ICES: cainníocht langaí (Molva molva) faoi bhun na híosmhéide tagartha caomhnaithe, íosmhéid nach mó ná 3 % de na gabhálacha bliantúla iomlána langaí a dhéantar san iascach grinnill sin;”; (e) cuirtear an méid seo a leanas in ionad phointe (15): “(15) san iascach grinnill measctha le tráil ghrinnill (OTB, OTT, PTB) ag a bhfuil mogallmhéid idir 80 agus 99 mm (TR2) i ranna 4b agus 4c ICES: cainníocht bolmán (Trachurus spp.) nach mó ná 6 % in 2021 agus 2022 agus 5 % in 2023 de na gabhálacha bliantúla iomlána bolmán san iascach sin;”; (f) cuirtear an méid seo a leanas in ionad phointe (16): “(16) san iascach grinnill measctha le tráil ghrinnill (OTB, OTT, PTB) ag a bhfuil mogallmhéid idir 80 agus 99 mm (TR2) i ranna 4b agus 4c ICES: cainníocht ronnach (Scomber scombrus) nach mó ná 6 % in 2021 agus 2022 agus 5 % in 2023 de ghabhálacha bliantúla iomlána ronnach san iascach sin;”; (g) cuirtear an méid seo a leanas in ionad phointe (17): “(17) san iascach ina bhfuil trálaer peiligeach tionsclaíoch atá dírithe ar an bhfaoitín gorm i bhfolimistéar 4 ICES agus próiseáil a dhéanamh ar an speiceas sin ar bord chun bonn suiréime a dhéanamh: cainníocht faoitíní gorma (Micromesistius poutassou) nach mó ná 5 % de na gabhálacha bliantúla iomlána faoitíní;”; (h) cuirtear isteach an pointe (18) seo a leanas: “(18) san iascach grinnill le tráil (OTB, OTM, OTT, PTB, PTM, SDN, SPR, SSC, TB, TBN) ag a bhfuil mogallmhéid is mó ná 70 mm i roinn 3a ICES atá feistithe le greille shórtála a bhfuil spás 35 mm ar a mhéad idir a barraí nó gaireas roghnaíochta coibhéiseach, agus os cionn 80 mm i bhfolimistéar 4 ICES: cainníocht séaclaí Artacha (Pandalus borealis) nach mó ná 0,01 % de na gabhálacha bliantúla iomlána a dhéantar san iascach sin.”.